# lez
## Brezhoneg
### Etimologiezh

    anv-kadarn 1 :
    Dont a ra eus ar ger keltiek *lets-, deveret eus an anv-kadarn *letos « kostez » en deus roet led e brezhoneg. Kar d'an anv-gwan ledan.
    Da geñveriañ gant ar ger leis « morzhed » en iwerzhoneg.
    anv-kadarn 2 :
    Kavet en henvrezhoneg lis « ti-annez kloz, porzh » ; dont a ra eus ar ger keltiek *φlisso-.
    Da geñveriañ gant ar gerioù llys e kembraeg, lys, les e kerneveureg ha lios en iwerzhoneg.

### Anv-kadarn 1

lez /ˈleːs/ benel (daouder : divlez ; liester : lezioù)
* (Korfadurezh) Balir kostez al lestr zo etre an dargreiz ha penn uhelañ an divorzhed.
** Divlez un den.

#### Gerioù kevrennek

* digorlez, kroazlez, lespoz ~ poslez

#### Troidigezhioù

* alamaneg : Hüfte benel
* arabeg : وَرِك (warik) gourel
* euskareg : aldaka
* galleg : hanche benel
* gresianeg : ισχίο (iskhío) nepreizh
* italianeg : anca benel
* iwerzhoneg : cromán gourel , corróg benel
* kembraeg : clun benel
* kerneveureg : klun benel
* luksembourgeg : Hëft benel
* nederlandeg : heup benel
* okitaneg : anca benel
* poloneg : biodro nepreizh
* romañcheg : chalun gourel
* saozneg : hip
* spagnoleg : cadera benel
* vietnameg : hông

### Anv-kadarn 2

lez /ˈleːs/ benel (liester : lezioù)
* Lec'h annez ur roue, ur priñs, un aotroù hag e goskor
** Ar glaouer neuze ne voe ket pell evit mont d'al lez, great e zonj gantan : [...]. — (Ivon Krog, Eur Zac'had Marvailhou, Buhez Breiz, Kemper, 1924, p. 75.)
* Hollad an dud a vev en-dro d'ur roue, d'ur priñs
* (Gwir) Lec'h ma vez rentet ar justis ; lez-varn

#### Deveradoù

* lesaat

### Anv-kadarn 3

lez /ˈleːs/ gourel (liester : lezoù)
* (diwar-benn ar mor, ar stêrioù) Glann, ribl
** war lez ur valaneg vras, — (Fañch an Uhel, Kontadennoù ar Bobl/2, Al Liamm, 1985, p. 39.)
** lez ar stank: glann ar stank
** lez ar stêr: glann ar stêr
* (diwar-benn ar c'hoadoù) Bevenn
** lez ar c’hoad
** e lez udb, war lez udb

#### Deveradoù

* lezenn

### Furm verb

lez /ˈleːs/ gourel
* Furm ar verb lezel e trede gour unan an amzer-vremañ, en doare-disklêriañ.
* Furm ar verb lezel en eil gour unan an doare-gourc'hemenn.
** Lez anezhi da ouelañ.
** « Lez-hi, me a droc’ho diou wech kement hag hi. »— (Yann ar Floc'h, Koñchennou eus Bro ar Stêr Aon, Levrdi Le Dault, Kemper, 1950, p. 210.)
** Lez da sac'h aze ha kerzh kuit. — (Fañch an Uhel, Kontadennoù ar Bobl/3, Al Liamm, 1988, p. 202.)
** — Lez da votou eta en ti plouz aman. [...]. — (Erwan ar Moal, Pipi Gonto, Kemper, 1925, p. 53.)
* lez da storlok

#### Krennlavarioù

* An hini a ya da foar Vikael a lez e verenn e kêr. — (Jules Gros, Le trésor du breton parlé Troisième Partie, 1974, p. 323.)
* Kerc'heiz a lez pesk bihan A zebr melc'hwedenn d'he c'hoan.

#### Divinadelloù

* Petra a ya e kêr hag a lez e doull er gêr ? — An alc'hwez. — (Jules Gros, Le trésor du breton parlé Troisième Partie, 1974, p. 331.)

### Daveoù

Roll an daveoù :
* : Albert Deshayes, Dictionnaire étymologique du breton, Douarnenez, Le Chasse-Marée 2003, p. 460.